અમદાવાદથી ડાકોર જવાનો આખો માર્ગે અત્યારે જય રણછોડ માખણચોરના નાદથી ગુંજી ઉઠ્યો છે. ડાકોરના રાજા રણછોડરાય સાથે હોળી રમવા માટે ભક્તો અનન્ય ઉત્સાહ સાથે પગપાળા ડાકોર જવા માટે નીકળ્યા છે. કહેવાય છે કે અડગ મનના માનવીને હિમાલય પણ નડતો નથી એવી જ રીતે ભક્તોના મનમાં પણ એક જ ખેવના છે અને એ છે શ્રી હરીના દર્શન કરવાની, મુખમાં એક જ નામ છે જય રણછોડ માખણ ચોર, અને હ્યદયમાં એક જ વસ્તુ છે અને એ છે શ્રી હરી પ્રત્યેની અનન્ય શ્રદ્ધા અને પ્રેમ. આમ ઈશ્વર સાથે બંધાયેલા પ્રેમના બંધનના કારણે લાખો હરીભક્તો ડાકોર પગપાળા નીકળ્યા છે. અને હોળીના દિવસે આ તમામ હરીભક્તો ડાકોર પહોંચી શ્રી હરી સાથે ફાગણનો આ પવિત્ર અવસર ઉજવશે.